stanford-oval/wikipedia huggingface dataset:
KH-vakoilusatelliitit
Satelliitit

KH-1, KH-2, KH-3 ja KH-4 (1959-1972) satelliitit tunnettiin nimellä "Corona". Ne olivat CIAn kuvaussatelliitteja. Satelliittikaukokartoitus sai alkunsa 1950 WS117L-vakoilusatelliittihankkeesta, josta kehitettiin Corona-vakoilusatelliitit. Sitä hahmoteltiin heti toisen maailmansodan jälkeen. Corona-satelliitteja laukaistiin aluksi, 1960-luvun alussa, NASA:n Discoverer-ohjelman nimellä muka testaten kudoksia ja eläimiä avaruusolosuhteissa. 145. ja viimeinen Corona lensi 1972. Coronassa satelliitin filmikapseli pudotettiin Maahan ja siepattiin ilmasta nk. Air snach-tekniikkaa käyttäen. Corona-satelliittien filmi siepattiin erikoisvarustellulla Fairchild C-119F "Flying Boxcar"-kuljetuskoneella. Satelliitit olivat lyhytikäisiä ja lensivät alle 200 km:n korkeudella.
"Samos" (Satellite and Missile Observation System; 1960-1962) Yhdysvaltain ilmavoimien KH:lle korvaavaksi suunnittelema satelliittikuvausjärjestelmä, mistä luovuttiin KH:ta epätarkempien kuvien vuoksi. MIDAS oli eräs versio kuvaavia vakoilusatelliitteja.
KH-5 "Argon" (1961-1964), kuvaussatelliitteja, joiden filmi oli mahdollista palauttaa maahan analysoitavaksi kesken satelliitin radalla olon.
KH-6 "Lanyard" (1963) "Samosin" kameraa käyttänyt kuvaussatelliitti.
KH-7 "Gambit" (1963-1967)
KH-8 "Gambit" (1966-1984)
KH-9 "Hexagon" tai "Big Bird" (1971-1986). Nimitys "iso lintu" tulee satelliitin koosta, jota kuvaa 13000 kg massa tankattuna. Lentoradan korkeus 230–480 km.
KH-10 "Dorian" toteuttamaton hanke miehitetyksi avaruussatelliitiksi Gemini -ohjelmaan liittyen
KH-11 (1976-1995) "Crystal" tai "Kennan" on ensimmäinen digitaalikuvaussatelliittijärjestelmä.
KH-12 (1990-)"Ikon", "Improved Crystal" tai "Improved KH-11" jatkuvalla kuvauksella kuvaava digitaalikuvaussatelliittijärjestelmä. Kuvien resoluutio on parempi kuin 15 cm.
KH-13 (1999-) "8X" tai "EIS" sisältänee Stealth -häivytyksen
Kh-4b Corona
Pentagon Coronan kuvaamana 25.9.1967
C-119 Flying Boxcar sieppaa ilmasta Discoverer XIV:n (KH-1 vakoilusatelliitti) filmikapselin
Altin Haxhi

Altin Haxhi (s. 17. kesäkuuta 1975) on albanialainen jalkapalloilija, joka edustaa kyproslaista Anorthosis Famagustan joukkuetta. Haxhin pelipaikka on keskikentällä, useimmiten hyökkäävässä roolissa.
175 senttimetrin pituinen Haxhi on pelannut ammattilaisuransa aikana lähinnä Kreikassa. Hän on edustanut ennen nykyistä seuraansa PAS Giannenaa, Panachaiki Patrasta, Iraklis Salonikia ja Apollonia Kreikassa sekä Litex Lovechia ja TsSKA Sofiaa Bulgariassa. Nykyiseen joukkueeseensa Haxhi siirtyi vuonna 2005 ja hänen sopimuksensa päättyy vuonna 2007.
Albanian maajoukkueessa vasenjalkainen Haxhi on pelannut 51 ottelua ja tehnyt niissä kaksi maalia. Maajoukkuedebyyttinsä hän teki vuonna 1995.
Aiheesta muualla

Haxhi Transfermarkt-tietokannassa (saksaksi)
Altim Ademaj

| Henkilötiedot |
| --- | --- | --- | --- |
Syntymäaika: 4. tammikuuta 1996 (ikä 28)
Syntymäpaikka: , Suomi
Pelipaikka: puolustaja
Pituus: 178 cm
Paino: 72 kg
Seura
Seura: Grankulla IFK
Pelinumero: 6
Junioriseurat
-2014: VJS
Seurat
| Vuodet | Seura | O | (M) |
| 2015–2016 | PK-35 Vantaa | 18 | (0) |
| 2017 | Grankulla IFK | - | (-) |
 Seurajoukkueuran tilastot kattavat vain kansalliset sarjat, päivitetty 22. huhtikuuta 2017.
Altim Ademaj (s. 4. tammikuuta 1996) on suomalainen jalkapalloilija. Pelipaikaltaan hän on vasen laitapuolustaja. Ademaj edustaa Ykkösessä pelaavaa Grankulla IFK:ta.
Ademaj on VJS:n kasvatti. A-junioreissa hän siirtyi PK-35/VJS Akatemiaan. Ademaj pelasi Ykkösen kaudella 2015 PK-35 Vantaassa kuusi ottelua seuran noustessa Veikkausliigaan. Pääsarjatasolla hän pelasi ensimmäisen ottelunsa 21. toukokuuta 2016, kun PK-35 Vantaa pelasi kotonaan 2–2-tasapelin PS Kemiä vastaan. Ademaj edusti kaksi kautta PK-35 Vantaata pelaten kaudella 2015 ykkösessä 6 ottelua ja viime vuonnamilloin? Veikkausliigassa 12 ottelua. Keväällä 2017 Ademaj siirtyi Ykkösen Grankulla IFK:hon.
Asiasta muualla

- Ademaj elitefootball-sivustolla
Jäi Lappiin sydämein

| Jäi Lappiin sydämein Pekka Himanka |
| --- | --- | --- |

Studioalbumin tiedot
 Julkaistu: 1979
 Formaatti: LP-levy, C-kasetti
 Tyylilaji: iskelmä
 Kesto: 37.58
 Levy-yhtiö: Finndisc
 Levymerkki: Rondo
Pekka Himangan muut julkaisut
| Viimeinen tukkilainen 1978 | Jäi Lappiin sydämein 1979 | Kostamuksen tyttö 1980 |
Jäi Lappiin sydämein on Pekka Himangan albumi vuodelta 1979.
Kappaleet

Jäi Lappiin sydämein – 3.52
Joutsenen laulu – 3.10
Piilopirtille – 2.46
Me eronneet – 3.24
Kun suvi saapuu Pohjolaan – 3.12
Moskovan valot – 2.40
Lappeenrannan punahousut – 2.49
Toukokuun tyttö – 3.37
Muista sydäntäsi – 3.13
Aikuisten tanssit – 2.52
Vanhan penkin tarina – 3.16
Nuutajärven kaunis Helena – 3.14
Aiheesta muualla

Jäi Lappiin sydämein discogs.com -sivustolla (englanniksi)
Amerikadeutscher Bund

Amerikadeutscher Bund eli German American Bund oli Yhdysvalloissa ennen toista maailmansotaa toiminut amerikansaksalainen natsijärjestö, jota johti Baijerissa syntynyt ensimmäisen maailmansodan veteraani Fritz Julius Kuhn. Järjestö järjesti jäsenilleen harjoitusleirejä ja marssiharjoituksia sekä boikotoi juutalaiskauppoja.
20. helmikuuta 1939 järjestö sai noin 20 000 katsojaa tapahtumaansa  New Yorkin Madison Square Gardenille. Pitämässään puheessa Kuhn kritisoi juutalaisia, Yhdysvaltain presidenttiä Franklin D. Rooseveltia sekä maan hallitusta. Sen sijaan hän ylisti George Washingtonia, jota hän piti "ensimmäisenä fasistina".
Aluksi Natsi-Saksa tuki järjestöä, mutta myöhemmin se otti siihen etäisyyttä peläten sen toiminnan vaikuttavan negatiivisesti Saksan ja Yhdysvaltojen suhteisiin. Yhdysvallat kielsi järjestön toiminnan vuonna 1941.
Aiheesta muualla

Kuvia tai muita tiedostoja aiheesta Amerikadeutscher Bund Wikimedia Commonsissa
Antirrhodos

| Antirrhodos> Maantiede |
| --- | --- |
Muut nimet:  Ἀντίῤῥοδος
Sijainti:  Antiikin Aleksandria, muinainen Egypti
 Antirrhodos
Koordinaatit:  31°12′24″N, 29°54′01″E
Merialue:  Välimeri
Valtio
Valtio:  Egypti
Kuvernoraatti:  Al-Iskandariyya
Kaupunki:  Aleksandria
Infobox OKNimi-testi OK: 
Antirrhodos tai Antirhodos (m.kreik. Ἀντίῤῥοδος, lat. Antirhodus) oli pieni antiikin aikainen saari Aleksandriassa Egyptissä. Se on nykyisin peittynyt veden alle.
Antirrhodos sijaitsi antiikin Aleksandrian Suuren sataman lahdessa Ptolemaiosten kuninkaallisten palatsien edustalla. Aallonmurtajien ja siltojen kautta saarelta oli ilmeisesti yhteys mantereelle. Saaren itäpuolella sijaitsi Lokhiaksen niemi, joka oli osa palatsialuetta. Lokhiaksen ja Antirrhodoksen välissä eli myös saaren itäpuolella oli toinen niemi tai aallonmurtaja, jonka juuressa oli Poseidonille omistettu temppeli ja kärjessä Marcus Antoniuksen rakentama Timoneion (lat. Timonium). Vanhoissa kartoissa kyseinen niemi sijoitettiin usein Antirrhodoksen länsipuolelle.
Antirrhodoksen nimi tarkoittaa ”Vasta-Rhodosta”, ikään kuin se olisi ollut Rhodoksen haastaja. Strabonin mukaan myös Antirrhodoksella sijaitsi palatsi. Saari upposi mereen maanjäristysten ja muiden muutosten seurauksena myöhäisantiikin tai keskiajan aikana. Erityisesti kaupungin rantaa tuhosi vuoden 365 Kreetan maanjäristys.
Alueella on suoritettu meriarkeologisia tutkimuksia 1990-luvulta lähtien. Niissä on löydetty paljon pylväitä ja muita rakennusten osia, 30-metrisen kauppalaivan hylky sekä muun muassa veistoksia, keramiikkaa, koruja ja rahoja. Löytöjä on markkinoitu ”Kleopatran kadonneena palatsina".
Anjani Putra

| Anjani Putra |
| --- | --- |

Ohjaaja:  A. Harsha
Käsikirjoittaja:  A. Harsha
Tuottaja:  M. N. Kumar
Säveltäjä:  Ravi Basrur
Kuvaaja:  Swamy J. Gowda
Leikkaaja:  Deepu S. Kumar
Pääosat:  Puneeth Rajkumar Rashmika Mandanna Ramya Krishnan
Valmistustiedot
Valmistusmaa:  Intia
Tuotantoyhtiö:  MNK Movies Jayashreedevi Productions
Ensi-ilta:  21. joulukuuta 2017
Kesto:  139 min
Alkuperäiskieli:  kannada
Aiheesta muualla
IMDb 
AllMovie
Infobox OKNimi-testi OK: 
Anjani Putra (suom. ”Anjanin poika”) on 21. joulukuuta 2017 ensi-iltansa saanut intialainen kannadankielinen toimintaelokuva, jonka on ohjannut A. Harsha. Sen pääosissa esiintyivät Puneeth Rajkumar ja Rashmika Mandanna. Elokuva on virallinen uudelleenfilmatisointi tamilielokuvasta Poojai (2014).
Näyttelijät

| 0 | 1 | 2 |
| --- | --- | --- |
|  Puneeth Rajkumar  | … |  Viraj   |
|  Rashmika Mandanna  | … |  Geetha   |
|  Ramya Krishnan  | … |  Anjana Devi   |
|  Mukesh Tiwari  | … |  Bhairava   |
|  P. Ravishankar  | … |  SP Surya Prakash   |
|  Akhilendra Mishra  | … |  Raj Thakur   |
|  V. Manohar  | … |  Geethan isä   |
|  Seetha Kote  | … |  Geethan äiti   |
Soundtrack

Kaikki sävellykset Ravi Basrur.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Anjani Putra” | Ravi Basrur, Srinivas, Mohan | 2.33 |  |  |  |  |  |  |
| 2. | ”Magariya” | Sachin Basrur | 3.04 |  |  |  |  |  |  |
| 3. | ”Geetha” | Vijay Prakash, Supriya Lohith | 3.31 |  |  |  |  |  |  |
| 4. | ”1234 Shille Hodi” | Puneeth Rajkumar, Chandan Shetty | 3.33 |  |  |  |  |  |  |
| 5. | ”Chanda Chanda” | Ravi Basrur, Anuradha Bhat | 3.19 |  |  |  |  |  |  |
| 6. | ”Saahukaaraa” | Vijay Prakash | 3.00 |  |  |  |  |  |  |
|  |  |  | 19.05 |  |  |  |  |  |  |
Aiheesta muualla

Anjani Putra Internet Movie Databasessa (englanniksi)
Anjani Putra AllMoviessa. (englanniksi)
Jyhnälampi

| Jyhnälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°33′47″N, 26°56′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  Sahinjoki Kaihlaseen 
Järvinumero:  14.922.1.019
Mittaustietoja
Pinnankorkeus:  105,7 m  
Pituus:  160 m  
Leveys:  100 m  
Rantaviiva:  0,624 km  
Pinta-ala:  1,189 ha  
Saaria:  ei saaria 
 fiJyhnälampi 
Jyhnälampi  on Etelä-Savossa Hirvensalmella  Lahnaniemen lähellä sijaitseva lampi.
Maantietoa

Lampi on 160 metriä pitkä, 100 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 105,7 metriä mpy.
Andersenin tauti

Andersenin tauti on tyypin IV glykogeenin varastoitumissairaus. Sen on arvioitu kattavan noin kolme prosenttia kaikista glykogeenin varastoitumissairauksista.
Andersenin tauti johtuu glykogeenia haaroittavan entsyymin puutoksesta. Sen taudinkuva on erittäin vaihteleva ja sitä voidaan jaotella oireiden alkamisajankohdan sekä oirekuvan pohjalta eri alatyyppeihin. Yleisesti ottaen Andersenin tautia pidetään vaikeampana kuin monia muita glykogeenin varastoitumissairauksia. Vaikeimmissa tapauksissa oireet alkavat sikiöaikana. Näissä tapauksissa potilas kuolee jo vastasyntyneisyyskaudella. Synnynnäisestä tautimuodosta kärsiville tyypillisiä ovat vaikea hypotonia, kardiomyopatia, hengitysvajaus ja neurologiset oireet. Ensimmäisten elinkuukausien aikana voivat ilmetä hypotonisuuden lisäksi hepatomegalia ja kehitysviiveet. Myös kirroosi, porttilaskimon hypertensio ja askites voivat kehittyä nopeasti. Klassisesta hepaattisesta Andersenin taudin muodosta kärsivät lapset yleensä kuolevat ilman maksansiirtoa viiden vuoden ikään mennessä. Myös synnynnäinen neuromuskulaaripainotteinen muoto johtaa kuolemaan yleensä varhaislapsuudessa. Joissain tapauksissa lapsuusiän Andersenin taudin oirekuvaa kuitenkin hallitsee maksasairaus, joka ei ole luonteeltaan etenevä. Tunnetaan myös harvinainen lapsuusiällä puhkeava Andersenin taudin muoto, jota hallitsee vaikeusasteeltaan vaihteleva neuromuskulaarinen oirekuva. Oireilu voi alkaa elämän toisella vuosikymmenellä ja ilmetä lievänä tai olla vaikeampi, etenevä ja johtaa kuolemaan nuorella aikuisiällä. Ei-synnynnäiset, myöhemmin kehittyvät Andersenin taudin muodot aiheuttavat tyypillisesti lihasheikkoutta, kardiomyopatiaa ja sydämen vajaatoiminnan. Eräillä potilailla lihasoireita alkaa ilmetä vasta aikuisiällä.
Andersenin tauti johtuu mutaatioista GBE1-geenissä. Sillä on autosomaalinen, peittyvä periytymistapa. Diagnostiikassa avuksi ovat entsyymipuutoksen toteaminen ja glykogeenin määrän poikkeavuuden toteaminen maksakoepalalla. Andersenin taudissa voidaan tehdä maksansiirto, mikäli sydänsairautta ei esiinny. Ei-synnynnäisten, myöhemmin puhkeavien tautimuotojen ennuste riippuu taudin laajuudesta, vaikeusasteesta ja etenemisen tilasta. Andersenin tauti nimettiin sen vuonna 1956 kuvanneen Dorothy Hansine Andersenin mukaan.
Amerikan Punainen Risti

| American Red Cross |
| --- | --- |

 Yhdistyksen päämaja Washington DC:ssa.
Perustettu:  1881
Kotipaikka:  Washington DC, Yhdysvallat
Puheenjohtaja:  Mark W. Everson
Aiheesta muualla
Sivusto
Infobox OKNimi-testi OK: 
Amerikan Punainen Risti (engl. American Red Cross) on Yhdysvaltain kansallinen yhdistys Punaisen Ristin ja Punaisen Puolikuun kansainvälisessä liikkeessä. Yhdistyksen perusti Clara Barton vuonna 1881. Amerikan Punainen Risti kuuluu Punaisen Ristin ja Punaisen Puolikuun yhdistysten kansainväliseen liittoon. Yhdistyksen päämaja sijaitsee Washington DC:ssa.
Amerikan Punaisella Ristillä on noin miljoona vapaaehtoista ja noin 30 000 palkattua työntekijää. Vapaaehtoiset sijoittuvat noin 800:aan paikallisosastoon (engl. chapters). Yhdistyksen puheenjohtajana (engl. Chief Executive Officer of the American Red Cross) on toiminut vuodesta 2007 Mark W. Everson.
Yhdistyksen tehtäviin kuuluvat katastrofiapu kotimaassa ja ulkomailla, ensiapukoulutus ja veripalvelutoiminta.
Aiheesta muualla

www.redcross.org (englanniksi)
Wikimedia Commonsissa on kuvia tai muita tiedostoja aiheesta .
Antirealismi

Antirealismi on filosofian käsite, joka viittaa ontologiassa ja tietoteoriassa todellisuuden tai sitä koskevan tiedon kiistämiseen ja etiikassa käsitykseen, jonka mukaan ei ole olemassa moraalisia tosiasioita. Suomalaisessa filosofiassa tunnettu moraalisen antirealismin edustaja oli Edvard Westermarck.
Antirealismi muistuttaa irrealismia, joka perustuu ajatukseen, ettei nähdä olevan olemassa sellaista maailmaa, jossa moraaliset seikat olisivat päteviä.
Aiheesta muualla

Joyce, Richard: Moral Anti-Realism The Stanford Encyclopedia of Philosophy. The Metaphysics Research Lab. Stanford University. (englanniksi)
Allan Kuhn

| 0 | 1 | 2 |
| --- | --- | --- |

Henkilötiedot
Koko nimi: Allan Hjortdal Kuhn
Syntymäaika: 2. maaliskuuta 1968 (ikä 56)
Syntymäpaikka: Rønne, Bornholm, Tanska
Seura
Seura: –
Tehtävä: päävalmentaja
Seurat
| Vuodet | Seura | O (M) |
|  –1988 1988–1989 1990–1997 1997–2000 2001–2002 |  Lyngby BK  B 1903  Lyngby BK  Örgryte IS  Hvidovre IF |  |
Valmennusura
2002–2003 2004–2009 2008 2009–2011 2011 2011–2016 2016 2018–2019:  FC Bornholm  Aalborg BK (apuv.)  Aalborg BK  FC Midtjylland  Randers FC (apuv.)  Aalborg BK (apuv.)  Malmö FF  Hobro
Allan Kuhn (s. 2. maaliskuuta 1968) on tanskalainen jalkapallovalmentaja ja entinen keskikenttäpelaaja.
Ura pelaajana

Kuhn aloitti pelaajauransa bornholmilaisseura Rønne IK:ssa kaudella 1987. Hän siirtyi jo seuraavana vuonna Lyngby BK:hon, jossa hän debytoi pääsarjatasolla. Vuonna 1988 Kuhn jatkoi uraansa Boldklubben 1903:ssa, mutta palasi takaisin Lyngbyyn 1990. Toisella yrittämällä Kuhn nousi myös Lyngbyn menestyspelaajien joukkoon. Hän oli yhdessä Morten Wieghorstin ja Peter Nielsenin kanssa avainroolissa seuran voittaessa Tanskan cupin mestaruuden 1989–1990. Kesällä 1991 Kuhn joutui polvileikkaukseen ja mestaruuskaudella 1991–1992 hän pelasi vain kuudessa ottelussa. Kuhn toipui vammastaan ja oli seuraavina vuosina hyökkäävän keskikenttäpelaajan roolissa ja tuli tunnetuksi kovana työntekijänä. Kauden 1994–1995 viimeissä ottelussa hän loukkasi polvensa Jacob Laursenin taklauksen seurauksena ja joutui vuodeksi sivuun pelikentiltä. Hän palasi kentille huhtikuussa 1996, mutta ei mahtunut uuden päävalmentaja Benny Lennartssonin avauskokoonpanoon ja lähti seurasta kesällä 1997. Kaikkiaan hän pelasi Lyngbyssä 204 ottelua iskien niissä 25 maalia.
Kuhn jatkoi uraansa kesällä 1997 Örgryteen ollen usein kentällä Allsvenskan-kauden lopulla 1997. Seuraavalla kaudella peliaika kuitenkin väheni, kunnes hän nousi Erik Hamrénin päävalmentajuuden myötä joukkueen kapteeniksi. Vuonna 2000 Kuhn juhli Örebrossa Ruotsin cupin voittoa. Kauden jälkeen hän palasi takaisin kotimaahansa Hvidovre IF:n joukkueeseen. Kuhnista tuli myös uudessa seurassaan kapteeni, mutta peliotteet eivät tyydyttäneet ja Kuhn putosi pelaavasta kokoonpanosta. Lopulta hän jätti seuran kesällä 2002 ja lopetti samalla pelaajauransa.
Ura pelaajana > Meriitit pelaajana

Tanskan-mestaruus: 1992
Tanskan cup: 1990
Ruotsin cup: 2000
Ura valmentajana

Pelaajauransa päättymisen jälkeen Kuhn jatkoi uraansa FC Bornholmin päävalmentajana kesällä 2002. Tammikuussa 2004 hän siirtyi Örebrosta tutun Erik Hamrénin apulaisvalmentajaksi Aalborg BK:hon. Kaksikon johdolla AaB voitti Tanskan mestaruuden kaudella 2007–2008. Kauden jälkeen Hamrén siirtyi Rosenborgiin ja Kuhn jatkoi AaB:n apulaisvalmentajana. Lokakuussa 2010 Kuhn nousi seuran päävalmentajaksi Bruce Riochin potkujen myötä. Kuhnin johdolla AaB sijoittui Mestarien liigan lohkossa kolmanneksi jättäen taakseen Celticin ja pelaten tasan Manchester Unitedin kanssa Old Traffordilla. Hän myös nosti seuran Tanskan liigassa sijalta 11 sijalle 6. Tammikuussa 2009 hän palasi seuran apuvalmentajaksi ruotsalaisen Magnus Pehrssonin tultua päävalmentajaksi.
Elokuussa 2009 Kuhn siirtyi FC Midtjyllandin päävalmentajaksi. Hänen johdollaan Midtjylland on pelannut hienon kauden ja taisteli Tanskan cupin mestaruudesta FC Nordsjællandin kanssa. Loppuottelu venyi jatkoajalle, jossa Nordsjælland oli Kuhnin suojatteja parempi maalein 2–0. Finaalitappio oli jo seurahistorian kolmas Midtjyllandille. Kuhn jätti Midtjyllandin huhtikuussa 2011 perhesyiden vuoksi. Pian lähtönsä jälkeen hän kuitenkin siirtyi paikallisvastustaja Randersin apulaisvalmentajaksi kauden 2010–2011 loppuun ulottuvalla sopimuksella. Kauden jälkeen Kuhn palasi Aalborgin apuvalmentajaksi.
Aalborgissa Kuhn toimi Kent Nielsenin ja Lars Søndergaardin apuvalmentajana. Kaudella 2013–2014 Nielsen ja Kuhn luotsasivat Aalborgin Tanskan tuplamestariksi. Tammikuussa 2016 Kuhn jätti Aalborgin ja siirtyi Allsvenskan-seura Malmö FF:n päävalmentajaksi. Kuhnin johdolla Malmö eteni Ruotsin cupin loppuotteluun 20 vuoden tauon jälkeen kaudella 2015/16, mutta kärsi loppuottelussa tappion BK Häckenille rangaistuspotkukilpailussa. Allsvenskanissa Kuhn palautti Malmön liigamestariksi kaudella 2016. Hienosti sujuneesta kaudesta huolimatta seurajohto purki Kuhnin sopimuksen kauden jälkeen. Seuran tiedotteen mukaan, MFF kaipasi erilaista johtajaa luotsaamaan seuran seuraavalle tasolle.
Heinäkuussa 2018 Kuhn aloitti Tanskan Superliigan Hobron päävalmentajana. Kuhnin johdolla Hobron menestys jäi vaisuksi ja joukkue voitti vain neljä ottelua Tanskan pääsarjassa. Seurajohto erotti Kuhnin tehtävistään helmikuussa 2019, kun joukkue majaili liigan viimeisenä.
Ura valmentajana > Meriitit valmentajana

Ruotsin mestaruus: 2016
Tanskan mestaruus: 2014 (apuv.)
Tanskan cup: 2014 (apuv.)
Hopeaa: 2010
Antti Hanhisuanto

Antti Hanhisuanto (s. 10. joulukuuta 1984 Kemi) on suomalainen näytelmäkirjailija, ohjaaja, tuottaja sekä Suomen Valtakunnanteatterin taiteellinen johtaja. Hän on perustanut Suomen Kulttuuri- ja Urheilutuotannot Oy:n, jossa toimii myös toimitusjohtajana. Hanhisuanto on ohjannut ja käsikirjoittanut teatterilavalle näytelmän Onnettoman onnellinen mies (Oulun ylioppilasteatterin 45-vuotisjuhlanäytelmä, 2008) sekä lyhytnäytelmän Tähdenlento. Haltialan Kesäteatterissa vuonna 2018 ensi-iltansa saavat Hanhisuannon kirjoittama komedia Uhanalainen mies sekä Anna Härmälän Sinä päätät itse, Jori sarjakuvakirjasta dramatisoitu lastennäytelmä. Vuonna 2011 hän oli perustamassa ammattilaisista koostuvaa Kemin kesäteatteria, jossa esitettiin Marie Jonesin kirjoittama Kiviä taskussa -näytelmä. Näytelmässä esiintyivät näyttelijä Niko Karjalainen sekä näyttelijä Mikko Penttilä.
Alfred Rosenbröijer

Alfred Edvard Rosenbröijer (9. syyskuuta 1835 Helsingin pitäjä – 4. joulukuuta 1931 Kirkkonummi) oli suomalainen tehtailija, valtiopäivämies ja arkkitehti. Rosenbröijer valokuvasi Helsingin kaupunkinäkymiä.
Henkilöhistoria

Rosenbröijerin vanhemmat olivat Tampereen postimestari Nils Adolf Rosenbröijer (1798–1890) ja Sofia Wilhelmina Leopold. Hän pääsi ylioppilaaksi 1853 Helsingin yksityislyseosta ja suoritti 1863 insinööritutkinnon Karlsruhessa.
Rosenbröijer toimi tehtailijana Tampereella ja arkkitehtina Helsingissä. Hän oli aatelissäädyssä edustaja valtiopäivillä 1882 ja 1897.
Rakennuksia

Hedvig Sofiahemmet, Eläintarhantie 11, Helsinki 1893
Aiheesta muualla

Wikimedia Commonsissa on kuvia tai muita tiedostoja aiheesta .
Asko Vuorinen: Collianderin ja Wadenstjernan suku, s. 173.  book-on-demand, 2020.
Hedvig Sofiahemmet (1893).
Aang

| Aang |
| --- | --- |

Luoja(t):  Michael Dante DiMartino ja Bryan Konietzko
Näyttelijä(t):   Zach Tyler Eisen (Avatar)  D. B. Sweeney (The Legend of Korra)  Gordon Cormier (Avatar: The Last Airbender) 
Ensi- esiintyminen:  ”Jäävuoren poika” (Avatar: 1. kausi, jakso 1)
Kustantaja:  Nickelodeon
Henkilötiedot
Status:  Avatar
Ammatti:  Tuulentaitajamestari
Sukupuoli:  mies
Ikä:  112 (biologisesti 12, Avatar)
Kotipaikka:  Eteläinen tuulitemmpeli
Suhteet
Puoliso(t):  Katara
Lapset:   Bumi (poika)  Kya (tytär)  Tenzin (poika) 
Lastenlapset:   Jinora (pojantytär)  Ikki (pojantytär)  Meelo (pojanpoika)  Rohan (pojanpoika) 
Muut sukulaiset:   Sokka (lanko)  Pema (miniä) 
Tutut:   Zuko  Toph Beifong  Suki 
Infobox OKNimi-testi OK: 
Aang on fiktiivinen hahmo animaatiosarjassa Avatar sekä elokuvassa The Last Airbender. Aang on viimeinen eloonjäänyt tuulentaitaja, kotoisin Eteläisestä tuulitemppelistä. Hän on myös "Avatar", ihmismuotoon ruumiillistunut rauhan ja valon henki. Avatarina hänellä on kaikkia neljää elementtiä (sarjassa kutsuttu " alkuvoimiksi") ja hänen tehtävänsä on pitää yllä rauhaa neljän kansakunnan välillä. Aang on 12-vuotias vastentahtoinen sankari, joka vietti sata vuotta jään vankina ennen kuin tapasi Kataran ja Sokkan. Nyt hän pyrkii oppimaan kolmen muun alkuvoiman hallitsemisen pelastaakseen maailman maailmanvalloitukseen pyrkivältä Tulikansalta.
Aang animaatiosarjoissa

Alkuperäisessä Avatar-sarjassa Aangin ääninäyttelijänä toimii Zach Tyler Eisen. 70 vuotta myöhemmin sijoittuvassa animaatiosarjassa The Legend of Korra Aang on jo kuollut, mutta hän esiintyy sarjassa menneisyyden takaumissa sekä henkenä. Kyseisessä sarjassa hänen aikuisen versionsa äänenä on D. B. Sweeney.
Aang animaatiosarjoissa > Avatar > Ennen sarjan tapahtumia

Aang tulee uudeksi Avatariksi Avatar Rokun kuoleman jälkeen. Hänen kasvatuksestaan vastasi Rokun ystävä yksi Eteläisen tuulitemppelin johtajista, munkki Gyatso. Jo ennen kuin sai tietää olevansa Avatar, Aang oli yksi historian nuorimmista tuulentaitajamestareista, koska oli keksinyt uuden tuulentaitamistekniikan. Mutta Tulen valtias Sozinin alkaessa toteuttaa maailmanvalloitussuunnitelmiaan, munkit päättivät paljastaa Aangille tämän henkilöllisyyden ennen perinteistä ikärajaa (joka on 16 vuotta) ja siirtää hänet Itäiseen tuulitemppeliin. Aang ei halunnut erota Gyatsosta, joten hän karkasi kotoaan lentobiisoninsa Appan kanssa. He joutuivat kuitenkin myrskyyn ja Aang siirtyi Avatar-tilaan, jossa hän jäädytti itsensä ja Appan vuosisadan ajaksi.